REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

*DJEČJI VRTIĆ ŠKRINJICA*

RAZINA: **21**

 MATIČNI BROJ: **01476220**

 OIB: **24880230716**

 ŠIFRA DJELATNOSTI: **8510**

 ŽIRO RAČUN: **HR0823600001101736023**

**BILJEŠKE UZ**

**FINANCIJSKE IZVJEŠTAJE**

**DJEČJI VRTIĆ ŠKRINJICA**

**Vidovec, siječanj 2024. godine**

**1. Opći podaci**

Dječji vrtić Škrinjica (Dječji vrtić u nastavku teksta) ima status javne ustanove koja djelatnost predškolskog odgoja i obrazovanja te skrbi o djeci rane i predškolske dobi obavlja kao javnu službu. Dječji vrtić ostvaruje programe predškolskog odgoja i obrazovanja te skrbi o djeci rane i predškolske dobi, kao dio sustava odgoja i obrazovanja te skrbi o djeci. Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u Dječjim vrtićima.

Dječji vrtić osnovan je temeljem Odluke o osnivanju predškolske ustanove, Klasa:601- 01/99-01/03, Urbroj: 2186-10-99-04 od 02.11.1999. godine Općinskog vijeća Općine Vidovec.

Dječji vrtić ima svojstvo pravne osobe, a upisan je u sudski registar ustanova kod Trgovačkog suda u Varaždinu pod matičnim brojem subjekta upisa broj MBS 070055250, OIB: 24880230716.

Osnivač i vlasnik Dječjeg vrtića je Općina Vidovec.

Sjedište Dječjeg vrtića je Vidovec, Ulica Vladimira Nazora 11.

Dječji vrtić svojim programom realizira zadatke s ciljem stalnog podizanja kvalitete rada na poticanju razvoja, odgoja, obrazovanja, njege zdravstvene zaštite, prehrane i socijalne skrbi djece u dobi od navršenih 6 mjeseci do polaska u školu. Cjelokupni rad se odvija usklađen s razvojnim mogućnostima i potrebama djece.

**2. Zakonski okvir**

Financijski izvještaji za 2023. godinu propisani su i predaju se sukladno Pravilniku o financijskom izvještavanju u proračunskom računovodstvu (NN 37/22).

**3. Bilješke uz obrazac PR-RAS**

*PRIHODI POSLOVANJA*

U razdoblju od 01.01.2023. do 31.12.2023. godine Dječji vrtić ostvario je ukupne prihode poslovanja u iznosu od 499.279,57 eura, što je 117,1 % u odnosno na navedeno razdoblje prethodne godine, a odnose se na:

* **Pomoći iz inozemstva i od subjekata unutar općeg proračuna (63)**

Ostvarene su u iznosu od 1.510,40 eura, odnosno 164,9 % u odnosu na navedeno razdoblje prethodne godine, a odnose se na prihode iz državnog proračuna koji su dodijeljeni na temelju Odluke o sufinanciranju programa javnih potreba u području predškolskog odgoja i obrazovanja. S obzirom da su 2023. godine u odnosu na prethodnu osim sredstva za održavanje obveznog programa predškole dostavljena sredstva i za integraciju djece s teškoćama vidljivo je povećanje.

* **Prihodi od imovine (64 ) –** 0,01 euro odnose se na primitke od kamata na depozite po viđenju
* **Prihodi od upravnih i administrativnih pristojbi, pristojbi po posebnim propisima i naknada (65)**

Ostvareni su u iznosu od 178.725,37 eura, odnosno 112,0% u odnosu na navedeno razdoblje prethodne godine, a odnose se na prihode od sufinanciranje cijene usluge, participacije i slično roditelja/skrbnika korisnika Dječjeg vrtića i drugih općina i gradova. Prihodi se ostvaruju temeljem naplate izdanih uplatnica (za roditelje/skrbnike) te temeljem izdanih računa (za druge općine/gradove). U odnosno na navedeno razdoblje prethodne godine vidljivo je povećanje zbog povećanja ekonomske cijene, odnosno povećanja cijene za korisnike usluge Dječjeg vrtića.

* **Prihodi iz nadležnog proračuna i od HZZO-a na temelju ugovornih obveza (67)**

Ostvareni su u iznosu od 318.831,40 eura, odnosno 120,6% u odnosu na navedeno razdoblje prethodne godine, a odnose se na prihode iz nadležnog proračuna Općine Vidovec. Vidljivo je povećanje prihoda iz nadležnog proračuna za financiranje redovne djelatnosti i većih prihoda za pokriće rashoda za zaposlene koji su financirani iz nadležnog proračuna.

* **Kazne, upravne mjere i ostali prihodi (68)**

Ostvareni su u iznosu od 212,39 eura, odnosno 14,3% u odnosu na navedeno razdoblje prethodne godine, te je vidljivo njihovo smanjenje zbog manjeg priljeva ostalih prihoda.

*RASHODI POSLOVANJA*

U razdoblju od 01.01.2023. do 31.12.2023. godine Dječji vrtić ostvario je ukupne rashode poslovanja u iznosu od 485.938,66 eura, što je 111,3% u odnosno na navedeno razdoblje prethodne godine, a odnose se na:

* **Rashodi za zaposlene (31)**

**Ostvareni su u iznosu od 372.825,44 eura, odnosno 113,2% u odnosu na navedeno razdoblje prethodne godine**.

Sastoje se od plaće za redovan rad u iznosu od 297.464,65 eura, ostalih rashoda za zaposlene u iznosu od 34.087,32 eura te doprinosa za obvezno zdravstveno osiguranje u iznosu od 41.273,47 eura. Vidljivo je da je u odnosu na navedeno razdoblje prethodne godine došlo do povećanja rashoda plaće za redovan rad zbog povećanja koeficijenta složenosti poslova za određena radna mjesta. Također, vidljivo je povećanje ostalih rashoda za zaposlene zbog većih iznosa isplate neoporezivih primitaka u odnosu na prethodnu godinu.

* **Materijalni rashodi (32)**

**Ostvareni su u iznosu od 111.919,62, odnosno 105,1% u odnosu na navedeno razdoblje prethodne godine.** Sastoje se od:

* naknade troškova zaposlenima (321) koji su ostvareni u iznosu od 26.238,86 eura, odnosno 129,0% u odnosu na navedeno razdoblje prethodne godine. Vidljivo je povećanje rashoda za službena putovanja i stručno usavršavanje zaposlenika u odnosu na prethodnu godinu. Razlog velikog povećanja je sudjelovanje na stručnim konferencijama i sudjelovanje djelatnika na seminarima koji su potrebni za održavanje besplatnih radionica za roditelje u Dječjem vrtiću. Također, vidljivo je povećanje naknade za prijevoz, do povećanja navedenog rashoda je došlo zbog povećanja cijene mjesečne karte prijevoznika za djelatnike koji imaju pravo na naknadu za prijevoz.
* rashodi za materijal i energiju (322) koji su ostvareni u iznosu od 66.088,69 eura, odnosno 97,9% u odnosu na razdoblje prethodne godine. Vidljivo je povećanje rashoda za materijal, do kojeg je došlo zbog povećanja cijena na tržištu, dok je vidljivo smanjenje rashoda za energiju (zbog umanjenja struje i plina temeljem Uredbe vlade RH). Do smanjenje rashoda za službenu radnu i zaštitnu odjeću i obuću je došlo iz razloga što se navedena odjeća naručuje svake dvije godine.
* rashodi za usluge (323) koji su ostvareni u iznosu od 13.780,25 eura, odnosno 111,5% u odnosu na navedeno razdoblje prethodne godine. Najveće povećanje u odnosu na promatrano razdoblje prethodne godine vidljivo je kod intelektualnih i posebnih usluga koje je nastalo zbog nastalih rashoda vezanih uz GDPR, te ostalih usluga.
* ostali nespomenuti rashodi poslovanja (329) koji su ostvareni u iznosu od 5.811,82 eura, odnosno 92,6% u odnosu na razdoblje prethodne godine. Vidljivi je novi rashod, odnosno rashod za premije osiguranja koji je nastao s obzirom da je Dječji vrtić u 2023. godini sklopio policu osiguranja za svoje djelatnike. Također vidljivo je povećanje rashoda za pristojbe i naknade, navedeno se odnosi na plaćanje naknade za nezapošljavanje osoba s invaliditetom te uplate pristojbe javnom bilježniku.
* **Financijski rashodi (34)**

**Ostvareni su u iznosu od 1.193,60 eura, odnosno 129,4 % u odnosu na navedeno razdoblje prethodne godine.**

Odnose se na bankarske usluge i usluge platnog prometa i veći su u odnosu na navedeno razdoblje prethodne godine zbog povećanja cijena za naknade od strane banke.

*RASHODI ZA NABAVU NEFINANCIJSKE IMOVINE*

U razdoblju od 01.01. – 31.12.2023. godine Dječji vrtić ostvario je ukupne rashode za nabavu nefinancijske imovine u iznosu od 5.426,73 eura, odnosno 154,0% u odnosu na navedeno razdoblje prethodne godine.

* **Rashodi za nabavu proizvedene dugotrajne imovine (42)** - odnose se na nabavu opreme u iznosu od 4.234,09 eura, te na nabavu nematerijalne proizvedene imovine (ulaganje u računalne programe) u iznosu od 1.192,64.

U odnosu na navedeno razdoblje prethodne razdoblje došlo je do povećanja rashoda za nabavu opreme zbog kupnje kosilice za održavanja zelenih površina i kupnje suncobrana za dječje igralište.

 Ukupni prihodi i primici iznose 499.279,57 eura, dok ukupni rashodi i izdaci iznose 491.365,39 eura. Razlika između ukupnih prihoda i primitaka te rashoda i izdataka daje višak u iznosu od 7.914,18 eura. Manjak prihoda iz prethodnih razdoblja iznosi 18.190,33 eura te daje manjak za pokriće u sljedećem razdoblju u iznosu od 10.276,15 eura.

S obzirom da je stanje manjka na dan 31.prosinac 2022. godine iskazano u iznosu 18.190,35 eura, a stanje na dan 01. siječnja 2023. godine u iznosu 18.190,33 eura važno je napomenuti da je do navedene razlike došlo zbog usklađivanja razlika između analitičkih i sintetičkih evidencija, odnosno zbog preračunavanja iznosa iz kune u eure i uspostavljanja bilančne ravnoteže sukladno uputi Ministarstva financija.

**4. Bilješke uz izvještaj o obvezama**

Dječji vrtić Škrinjica u razdoblju od 01. siječnja do 31. prosinca 2023. godine ostvario je obveze za rashode poslovanja (N23) u iznosu od 492.116,53 eura, te obveze za nabavu nefinancijske imovine (N24) u iznosu od 5.426,73 eura.

S obzirom da je stanje obveza na dan 31.prosinac 2022. godine (V001) iskazano u iznosu 55.010,67 eura, a stanje na dan 01. siječnja 2023. godine u iznosu 55.010,69 eura važno je napomenuti da je do navedene razlike došlo zbog usklađivanja razlika između analitičkih i sintetičkih evidencija, odnosno zbog preračunavanja iznosa iz kune u eure i uspostavljanja bilančne ravnoteže sukladno uputi Ministarstva financija.

Ukupno podmirene obveze (V004) u navedenom razdoblju iznose 503.794,92 eura, a odnose se na obveze za rashode poslovanja (P23) u iznosu od 498.695,51 eura te obveze za nabavu nefinancijske imovine (P24) u iznosu od 5.099,41 euro.

Stanje obveza na kraju izvještajnog razdoblja iznosi 48.759,03 eura (V006), od čega stanje dospjelih obveza (V007) iznosi 9.614,60 eura, a stanje nedospjelih obveza (V009) iznosi 39.144,43 eura. Što se tiče iznosa 9.614,60 eura dospjelih obveza (V007), iznos od 8.142,255 eura odnosi se na obveze za rashode poslovanje (D23) (najveći dio nepodmirenih dospjelih obveza su obveza za plaćanje programa RITHA u iznosu od 3.300,00 eura te obveze za rashode za materijal i usluge kojima je datum dospijeća u 12. mjesecu). Iznos od 1.472,05 eura odnosi se na obveze za nabavu nefinancijske imovine (D24).

Iznos od 39.144,43 eura nedospjelih obveza (V009) na kraju izvještajnog razdoblja odnosi se na obveze za rashode poslovanja od čega iznos od 32.577,84 eura odnosi se na kontinuirani rashod budućih razdoblja (obveze za zaposlene, plaća i ostali rashodi za zaposlene za 12 mjesec 2023. godine koji se isplaćuju u mjesecu siječnju 2024. godine).

**5. Bilješke uz bilancu**

Dječji vrtić Škrinjica u 2023. godini nema dugoročnih i kratkoročnih kredita, zajmova ni leasinga. Obveznik ne sudjeluje u sporovima na sudu, nema danih kreditnih pisama ni hipoteka.

Vrijednost imovine (B001) iznosi 187.562,96 eura i jednaka je obvezama i vlastitim izvorima (B003) 187.562,96 eura.

Na dan 31.12.2023. godine stanje na računu Dječjeg vrtića Škrinjica iznosi 500,76 eura.

Na dan 31.12.2023. godine stanje novca u blagajni je 0,00 eura.

**6. Bilješke uz izvještaj ras funkcijski**

U razdoblju od 01.01.2022. do 31.12.2023. godine Predškolsko obrazovanje (0911) iznosi 465.365,27 eura i odnosi se na sve troškove u vrtiću osim troškova prehrane.

Dodatne usluge u obrazovanju (096) iznose 26.000,12 eura i odnose se na troškove prehrane.

Ukupno Obrazovanje (09) iznosi 491.365,39 eura.

**7. Bilješke uz izvještaj o promjenama u vrijednosti i obujmu imovine i obveza**

 U razdoblju od 01.01.2023. - 31.12.2023. godine nije bilo promjena vezanih uz obrazac P-VRIO.

**8. Bilješke - broj djelatnika Dječjeg vrtića Škrinjica**

 Broj djelatnika u Dječjem vrtiću Škrinjica na dan 31.12.2023. godine koji obavljaju poslove i zadatke na slijedećim radnim mjestima:

 1. Ravnatelj - 1

 2. Pedagoginja – 1

 3. Odgojiteljica – 12 (+ 1 djelatnica na nepuno određeno radno vrijeme)

 4. Zdravstvena voditeljica - 1

 5. Voditeljica računovodstva - 1

 6. Tajnica -1

 7. Kuharica - 1

 8. Pomoćna kuharica -1

 9. Domar/ložač - 1

 10. Spremačica – 3

 11. Pomoćni djelatnik za njegu, skrb i pratnju – asistentica – 1 (+ 1 djelatnica na

 zamjeni na nepuno radno vrijeme).

 U odnosu na prethodno razdoblje, u 2023. godini došlo je do promjena u strukturi zaposlenih te je prosječan broj zaposlenih povećan na dvadeset i petero (25) djelatnika. Do povećanja broja zaposlenih došlo je zbog dodatne djelatnice koje je tokom godine zaposlena kao zamjena.

ZAKONSKI PREDSTAVNIK: RAVNATELJICA

VIDA RISEK, mag.praesc.educ.